Galamsey mu hembaa a wɔfrɛ no Aisha Huang a odzi galamsey mu akotsen wɔ Ghana ha papaapa ekodzi aporisifo nsa mu. Mbrahyɛbaguanyi Mohammed Adams yerɛw n’ano dɛ, wɔ ɔno n’adwenkyerɛ mu no,ohu dɛ, aban mu mpayimfo binom hyɛ basia yi no dwumadzi yi ase bi. Sɛ ɔnntse dɛm a,nkyɛ onnkotum aba ɔman yi mu bio wɔ ber a wɔbɔɔ n’anan adze tur ma ɔkɔr no kurow mu no. Wɔkyer no wɔ kumase wɔ Fankwa ne da a otsia enum a  ɔyɛ dwoda.
Amamfo binom so kyerɛɛ hɔn adwen  wɔ nsɛm yi ho.
Ɔkasafo a odzi kan no kyerɛɛ n’adwen dɛ, ɔwɔ dɛ aban no mea ne mbra mu wɔ galamsey nsɛm ho. Ɔsan so tɔr do kaa dɛ, sɛ ihwɛ Chinaman mu a, sɛ ɔman  ba bi  mpo yɛ bɔn a, wɔmmfa nnkyɛ no  koraa ntsi  Ghana  aban mfa ne nan  nsi famu wɔ  asɛm  yi ho.
Ɔkasafo a otsia ebien no so  kaa  dɛ, nsɛm a  ɔtsetse  dɛm no tum  haw ɔman no ma ɔman nntum mmfa  ne  tam pa  mfora ntsi aban  nhwɛ na ɔnye no ndzi dɛ  mbrɛ  ɔsɛ.
